(ซีรีส์สารคดีจาก NETFLIX)
ชายผู้หิวโหยที่แสนสุข
เดินทางข้ามผืนดินและผืนน้ำ
เขาพยายามทำความเข้าใจ
ศิลปะการทำพาสต้า หมู ไก่ และแกะ
เขาจะขับรถไปหาคุณ
เขาจะบินไปหาคุณ
เขาจะยอมร้องเพลงให้คุณฟัง
เขาจะยอมเต้นให้คุณดู
เขาจะหัวเราะกับคุณ
และจะร้องไห้เพื่อคุณ
โดยเขาจะขอของตอบแทนเพียงสิ่งเดียว
ใครก็ได้
ใครก็ได้ ขออาหารให้ฟิลกินหน่อย
ใครก็ได้ช่วยเอาอาหารให้เขากินที
(ฟิลาเดลเฟีย)
เคยมีคนถามดับเบิลยูซี ฟิลด์สผู้เก่งกาจ ว่าเขาอยากได้คำจารึกบนหลุมศพว่ายังไง
ซึ่งเขาก็ตอบว่า "หลังคิดสะระตะดีแล้ว ผมขออยู่ที่ฟิลาเดลเฟียดีกว่า"
ผมรู้จักฟิลาเดลเฟียเพราะผมโตมาที่นิวยอร์ก
ผมว่าผมเดินทางครั้งแรก คือไปสถาบันแฟรงคลินตอนประถมห้า
แล้วผมก็เจอผู้หญิงคนนึง ที่โตมาที่ชานเมืองฟิลาเดลเฟีย
และเธอดูจะนิสัยดี ผมเลยแต่งงานกับเธอ
นั่นมันตั้ง 32 ปีแล้ว
ตั้งแต่นั้นผมก็กลับไปที่นั่น เพื่อเยี่ยมครอบครัวโมนิกา
และเพื่อเยือนเมือง ที่มีความภูมิใจในตัวเองสูงแห่งนี้
เขาเรียกที่นี่ว่าเมืองแห่งความรักฉันพี่น้อง
คำว่า "มนุษย์ทุกคนเกิดมาเท่าเทียมกัน" ยังเขียนขึ้นที่นี่อีกด้วย
แต่แน่นอนว่ามันครอบคลุมกว่านั้นมาก
ทุกวันนี้คุณค่านี้ยังคงอยู่ที่นี่ และยิ่งงอกงามยิ่งขึ้นด้วย
โดยเฉพาะในชุมชนของเหล่าเชฟ ที่คุณกำลังจะได้พบ
จุดที่ผมมักจะแวะเป็นแห่งแรก คือตลาดรีดดิ้งเทอร์มินอล
ซึ่งเป็นหนึ่งในตลาดที่สุดยอดของโลก
มีอาหารที่ดีที่สุดที่คุณจะหาไม่ได้จากที่อื่น
- รับอะไรดีครับ - ขอผมลองชิมก่อนได้ไหมครับ
งั้นก็ลองชิมเพรทเซลธรรมดาดูก่อน
- ได้เลย ของโปรดผมเลย - อันนี้ต้องมีติดร้านไว้เลย
ผมมักจะกินแต่เพรทเซลรสดั้งเดิม
แต่วันนี้ผมจะให้พวกเขายัดไส้มาให้
- เดี๋ยวผมค่อยกลับมาเอานะ - เอางั้นเหรอ
เพราะผมว่าผมต้องซื้ออะไรอีกเยอะเลย
- ผมต้องคุยกับใคร - คุยกับจีก่อน
คุยกับคนพวกนี้เหรอ ผมรู้ ผมต้องกินรูเบนใช่ไหม
ใช่ รูเบนแบบไหนล่ะ
เยี่ยม รู้เปล่าว่า ผมเคยทำงานในร้านอาหารที่นิวยอร์ก
- ผมเป็นคนขายอาหาร - คนขายอาหารเหรอ
- ดังนั้นผมจะวิจารณ์แบบไม่ไว้หน้า - เหรอ
คุณทำถูกวิธีนี่
- ขอชิมเนื้อหน่อยได้ไหม - ได้
- ผมรักคุณ ขอบคุณ - ได้เลย
- คุณทำเป็นจริงๆ ด้วย - ใช่
เอาละ เราจะไปไหนกัน ทางนี้
- ดินิคส์ - สวัสดี
ผมรักพวกคุณ ผมมาที่นี่บ่อยมาก ไม่รู้ตั้งกี่ปีแล้ว
คุณรู้ว่าผมอยากกินอะไร
- น่าจะเป็นหมูย่าง - ใส่ทุกอย่าง
ได้เลย
เทียอยู่ไหน
อยู่นี่ สวัสดี สบายดีไหมคะ
- ผมได้ยินเรื่องคุณมาเยอะเลย - ขอบคุณ
- คุณคือราชินีพายมันเทศ - ใช่
คุณช่วยจัดสิ่งที่ผมต้องชิมให้ได้ให้หน่อยสิ
- ได้ค่ะ - ยินดีที่ได้รู้จัก
- นี่ลูกสาวผม ลามิราห์
- สวัสดี - ทั้งครอบครัวรึ
- ธุรกิจครอบครัว - ผมชอบจัง พระเจ้า
- คุณนี่ชีวิตพายดี๊ดี - ค่ะ
ใช่เลย
ที่นี่มีน่องไก่งวง ผมชอบน่องไก่งวง
- ฟิล โรเซนธาลนี่ - สวัสดี
- สวัสดี ฟิล - สวัสดี
- เป็นไงบ้าง ดีใจจังที่ได้เจอคุณ - ผมก็อยากเจอคุณ
ผมอยากพาโมนิกามาด้วย และผมคิดว่าคงจะดี
ถ้าชวนเพื่อนสมัยเด็กของเธอ แมรี่ เคท, ลินดา กับเซเลสทีนมาด้วย
เราได้เจอพวกเขาไม่บ่อยนัก ซึ่งตอนนี้ก็ได้เจอแล้ว
เราแบ่งๆ กันกินนะ
- คุณซื้อมาครบเลย - ใช่ ทุกคนเป็นยังไงบ้าง
- ทุกคนสบายดี - ดีมาก
- ฉันช่วยนะ - ครับ
มีล็อบสเตอร์ด้วย เผื่อคุณจะชอบล็อบสเตอร์
พวกคุณบ้าไปแล้ว
- ฉันอาจจะชอบก็ได้ - เอ้านี่ ไก่
- ขอบคุณ - นี่เป็นอาหารเช้าที่โมนิกาทำบ่อยๆ
เธอทำนี่ให้คุณกินเหรอ
ฉันชอบทำอาหาร เป็นการหย่อนใจของฉัน
เหมือนตอนเราเด็กๆ เลย มอน
เธอมีเตาอบอีซี่เบค ตู้เย็นอีซี่เบค
เธอมีของเล่นซูซี่โฮมเมคเกอร์ครบเลย
ขนาดนั้นแล้วคุณคิดว่าเธอน่าจะทำเป็นล่ะสิ
ไม่รู้ว่าคุณจะชอบเพรทเซลที่ดีที่สุดในโลกไหมนะ
- เพรทเซลหน่อยไหม - ขอบคุณค่ะ
ส่วนนี่คือเพรทเซลแฮมไก่งวง ไข่ กับชีส
- ตายจริง - อะไรเนี่ย
- เพิ่งเคยได้ยิน - ผมจะลองกินดู
ตอนพักเบรกที่โรงเรียนเซนต์โจไม่มีแบบนี้
ใครจำได้บ้าง ตอนที่พวกคุณเจอกันครั้งแรก
โฮมรูมตอนม.ปลาย
คุณเจอเธอที่โฮมรูมในโรงเรียน ทั้งที่พวกคุณอาศัย…
อยู่บล็อกเดียวกัน
- ข้างบ้าน - ข้างบ้าน…
เฉลียงเดียวกัน
- เราใช้เฉลียงร่วมกัน - ใช่
เรามีรูปของพวกเราด้วย
ตอนนั้นฉันน่าจะสองขวบ ส่วนเธอน่าจะสามขวบ
นั่งอยู่บนเฉลียงนั่นกับเด็กคนอื่นๆ…
- ตั้งแต่เกิดเลยจริงดิ - ใช่
อันนี้พายมันเทศชื่อดังของเทีย
คุณต้องลอง ใครๆ ก็พูดถึงพายมันเทศนี่
- โอเค - คุณไม่ต้องกินทุกอย่างก็ได้
- โชคดีจัง - ไม่มีทางกินได้ครบหรอก
ผมจะนับถือคุณน้อยลงถ้าคุณกินไม่หมด แต่…
ฉันจะลองกินให้ครบ
- ฉันกินมันเทศอยู่นี่ - อร่อยมากจริงๆ
- สุดยอดไปเลย - ขอบคุณนะ ฟิลลิป
ผมเป็นไงบ้าง
คุณทำได้ดีแล้ว
- ดีมาก - เย่ สนุกจังเลย
- รักพวกคุณนะ ดีใจที่ได้เจอพวกคุณ - เช่นกัน
ขอบคุณมากค่ะ เยี่ยมมากเลย
(ตลาดปลาจอห์นยี กินปลา อายุยืนยาว)
(ตลาดขายอาหาร เปิดเจ็ดวัน)
โชลา โอลันโลโยเป็นหนึ่งใน คนวงการอาหารที่ยอดเยี่ยมในฟิลลี่
เขาเป็นเชฟ และนักเขียนเกี่ยวกับอาหารชาวไนจีเรีย
ที่ช่วยผู้คนระดมแนวคิดการทำอาหารแนวใหม่ๆ
ดังนั้นการได้รับเชิญไปที่บ้านเขา เพื่อไปกินบาร์บีคิว
อาจไม่ได้หมายถึงแค่เบอร์เกอร์กับฮอตดอก
นี่เอง สวน
- ให้ตายสิ - ธรรมชาติในเมือง
สวยมาก ดูซะก่อน ผมชอบสุดๆ
เราจะกินมื้อสายกัน
- จริงเหรอ - ใช่แล้ว
เริ่มจากของที่เสร็จเร็ว อันนี้คือหมึก
หมึกสดและอร่อย
หมึกที่ปรุงออกมาไม่อร่อย สาเหตุหนึ่งคือใช้ไฟไม่แรงพอ
ต้องใช้เตาอบที่ร้อน อย่างนี้
- โอ้โฮ - ร้อนสุดๆ ไปเลย
ต้องย่างด้วยความร้อน 370 องศาเซลเซียส
อย่าตกใจที่ผมใช้มือนะ
บางอย่างต้องใช้ความแคล่วคล่อง ซึ่งอุปกรณ์ให้คุณไม่ได้
คนส่วนใหญ่ไม่ค่อยกล้าใช้ไฟแรง และไม่รู้
ว่าต้องใช้ความร้อนแค่ไหน ในการทำให้อาหารแต่ละอย่างสุก
ไม่กล้าใช้ไฟแรง
ไม่กล้าใช้ไฟแรง ใช่
ถ้าจะใช้ไฟทำอาหาร
ก็ต้องไม่กลัวไฟ
หมึกสุกเร็วมาก อย่างที่คุณเห็นนี่
เร็วจริงๆ
จำได้ไหมว่าผมไม่ได้ฉีดอะไรลงบนตะแกรงเลย
แต่หมึกไม่ติด
เพราะใช้ความร้อนที่เหมาะกับการย่างหมึก
- ดูสิ - ให้ตาย เร็วมากเลย
แค่นี้ก็เสร็จแล้ว
แล้วพอสุกปุ๊บ
ใส่น้ำมันมะกอก
- และต้องอย่าขี้เหนียวน้ำมันมะกอก - ครับ
ความหรูหราที่ขี้เหนียวก็ไม่ใช่ความหรูหรา
เราต้องทำให้ดี
- เป็นคำพูดที่ดีมาก - ใช่เลย
นี่คือใบเคเปอร์จากอิตาลี
คนกินเคเปอร์กันเยอะแต่ไม่ค่อย…
- แต่ไม่รู้เรื่องใบนี่ - ไอ้นี่อร่อยมาก
ผมก็ไม่รู้เรื่องใบเคเปอร์เลย
กินหมึกหน่อยไหมครับ
กินครับ
หมึกสองนาที
เห็นไหมว่ามันฉ่ำแค่ไหน ย่างนิดเดียว แต่ก็สุก
ไม่เหนียว เพราะไม่ได้ย่างจนสุกเกินไป
- โชลา ผมรักคุณแล้วเนี่ย - แล้วก็ใบเคเปอร์
การใช้ใบเคเปอร์นี่ฉลาดสุดๆ
และสิ่งที่ดีของสควิดเกมอันนี้ คือคุณไม่โดนยิงหัว
- คุณเห็นไหม - เกิดอะไรขึ้นเนี่ย
ผมกำลังทำไข่อบแบบด่วนๆ ให้คุณ
- เกือบสุกแล้ว - ไข่อบซอสมะเขือเทศเหรอ
ซอสมะเขือเทศรสเผ็ด คล้ายๆ กับ…
- เหมือนชักชูกะฮ์ - เหมือนชักชูกะฮ์
รู้เปล่าว่าผมชอบ
แต่คุณเห็นไหมว่า พอใช้เตาอบแล้วมันเวิร์ก มันแบบ
- เร็วมาก - เร็วมาก
ทำแบบนี้
โอ้โฮ ใครสอนคุณทำอาหาร
เชฟที่ผมทำงานด้วย ชื่อฟริตซ์ แบลงก์
ที่ไหนครับ
ร้านอาหารชื่อดูซ์เชมิเนส์ที่ฟิลาเดลเฟีย
เขาเป็นเชฟเชื้อสาย เพนซิลวาเนีย เยอรมัน ดัตช์
- ดูสิว่าเร็วมาก - แค่ 15 วินาทีเอง
ใช่แล้ว เพื่อน
ตอนเด็กๆ คุณมีเตาอบอีซี่เบครึเปล่า
ก็อยากมีนะ
ผมไม่ได้จะทำพิซซ่านะ นี่แค่ขนมปังทำง่ายๆ เร็วๆ
ไว้ให้ผมจิ้มซอสมะเขือเทศกิน
แค่นี้แหละ
เราก็จะได้กินขนมปังในอีกไม่ถึง…
เก้าสิบวินาทีมั้ง
- ผมชอบพิซซ่า และชอบอบในเตาอบใช้ฟืน - ผมก็ชอบ
เอาละ ได้แล้ว
- ขนมปัง - ทำแบบนี้เหรอ
- ใช่ๆ - ให้ตายสิ
เราชอบกินแบบไข่แดงไม่สุก
- ใช่แล้ว - เอาเลย
ขอบคุณ คุณไม่กินด้วยเหรอ
ผมกำลังจะกินด้วยอยู่นี่ไง
แน่นอน ดูสิ นี่ล่ะส่วนที่ดีที่สุด
เลอะเทอะหน่อย แต่…
ให้ตายสิ
ใส่โหระพาสด
เรากินเหมือนหมูเลย แต่มันวิเศษมากเนอะ
แค่ 14.95 ดอลลาร์ โชคดีนะ
คุณว่าไหมว่ามัน…
อร่อยเหาะเลย
ระหว่างที่คุณกินอยู่ ผมจะทำสเต๊ก
ตกลง
เขาไม่รู้ตัว แต่ผมย้ายมาอยู่ห้องใต้ดินเขาแล้วเนี่ย
- คุณชอบแบบไหน - กึ่งสุกกึ่งดิบ
โอเค ดี
นี่เป็นร้านโปรดของผมเลย
- ใช้ไฟปรุงอาหารสนุกดีนะว่าไหม - ผมว่ามันเจ๋งมาก
- ผมว่าคุณเจ๋งมาก - ง่ายๆ เอาล
แค่นี้ก็เรียบร้อย
พอเอาสเต๊กออกมาแล้ว ผมชอบราดน้ำมันมะกอกเยอะๆ
เป็นการป้องกันไม่ให้เนื้อสูญเสียความฉ่ำไป
พอพักจนได้ที่และหั่น คุณจะเห็นว่าเนื้อจะฉ่ำและอร่อย
ดูสิ
นี่คือเหตุผลที่ใช้เขียงแบบมีร่อง
จะได้ทำแบบนี้ได้
ทุกคน
- โชลา… - ไม่เป็นไร
ผมชอบโชลา
เสร็จแล้ว ใส่เกลือไปอีกนิด
- กินเลยนะ - กินเลย
ดูเหมือนชิ้นนี้จะมีชื่อผมเขียนไว้
เช้านี้ผมมีความสุขจริงๆ
นั่นแหละ ทำให้ดี
เพื่อนรักคนนึงของผม คือแพตตัน ออสวอลต์ ตลกผู้ยิ่งใหญ่
- บังเอิญว่าเขาอยู่ที่ฟิลาเดลเฟีย - ให้ตาย มานี่สิ
ผมจะพาเขาไปร้านอาหารที่ดีที่สุดในฟิลลี่
ที่จริงร้านนี้เพิ่งลงใน "50 ร้านดีที่สุดในอเมริกา" ของนิวยอร์กไทมส์
คือร้านเลเซอร์วูลฟ์
ซึ่งเพื่อนผม เชฟเจ้าของรางวัลเจมส์ เบียร์ด ไมเคิล โซโลโมนอฟ เป็นเจ้าของ
หัวหน้าเชฟของเขาที่เลเซอร์วูลฟ์ คือแอนดรูว์ เฮนชอว์
- เป็นไงบ้าง - อ้าว หวัดดี
คุณกำลังจะได้กินพิต้าที่อร่อยที่สุดในโลก
นี่… เอาละ
ซาลาทิมของเรามีครบเลย
นี่เรียกว่าซาลาทิม
เรียกว่า "ซาแลนทิน" เหรอ
- ซาลาทิม - ม.ม้า ซาลาทิม
โอเค ซาลาทิม
เรามีกะหล่ำปลีนาปา สลัดถั่วอร่อยๆ ใส่มะกอก…
เยี่ยม
กะหล่ำปลีแดง ยี่หร่าคั่ว หัวหอมแดงหมักซูมัค
บาบากานูชมะเขือม่วง
เห็ดกับรากขึ้นฉ่ายฝรั่งย่าง
ผมขอแค่ค็อกเทลกุ้งได้ไหม
ขอค็อกเทลกุ้งก็พอ
เราทำตามกฎอาหารไหนที่กินได้…
ถั่วรวมๆ มาสักจานกับค็อกเทลกุ้งก็ใช้ได้แล้ว
- เลือกอาวุธเลย - ขอบคุณ
- ขอบคุณนะพ่อหนุ่ม - ดูนี่สิ ขอบคุณ
อย่างกับหมอนใบเล็ก
นี่ถ้าผมได้หลับไปพร้อมกับกลิ่นนี้ละก็
ไอ้นี่ควรทำเป็นเทียนหอมนะ
- ใช่ - พิต้าอบใหม่
น่าจะทำเป็นกลิ่นโคโลญ นี่ ทำแบบนี้
- ปาดไปแบบนั้น - นิดนึง
ตักมาให้หมด
- ผมอยากลองชิมไอ้นี่ - เอาเลย
ใช่ โอเค ผมว่าการทำอาหารแบบอิสราเอลนี่
สำหรับคนอเมริกันส่วนมาก จะรู้สึกแปลกๆ หน่อย ดังนั้นต้องทำให้เป๊ะจริงๆ
ใช่ แต่รู้เปล่า ไม่มีหรอกไอ้การทำอาหารแบบอิสราเอล
หรืออาหารอิสราเอลน่ะ
- แต่เป็นการรวมทุกๆ อย่างในแถบนั้น - เหรอ
แล้วแต่ละภูมิภาคมีความแตกต่าง ที่บางคนอาจรู้สึกจนรู้สึกชอบ
กว่าของที่อื่นในการทำอาหารแบบนี้ไหม
มีสงครามฮัมมุสด้วยนะ
สงครามฮัมมุสเหรอ
- "นั่นไม่ใช่ฮัมมุสที่อร่อยที่สุด" - จริงเหรอ
"ฮัมมุสซีเรีย…" "ไม่ ฮัมมุสเลบานอนอร่อยที่สุด"
- นี่อะไรเหรอ - จริงๆ แล้วมันเรียกว่าเฟรนช์ฟรายส์
- จริงเหรอ เฟรนช์ฟรายส์ - เฟรนช์ฟราย…
คืออิสราเอลได้อิทธิพลจากฝรั่งเศสงั้นเหรอ
แล้วนี่ก็ซอสเทฮิน่าครับ
มีของโปรดของเรา อัมบา เทฮิน่า
แล้วก็ซอสมะเขือเทศธรรมดา
นั่นไงล่ะ
- นี่ละครับมันถึงพิเศษ - นี่แหละถึงเป็นสูตรเฉพาะของร้าน
ผมชอบเวลาแพตตันตื่นเต้นเรื่องอาหาร เพราะเขาพากย์เสียงเรมี่ในระทะทูอี่
ตกลงคุณคุ้นเคย
และชินกับภัตตาคารสี่ดาวมาก่อนระทะทูอี่ไหม
ก็ไม่เชิง คือ…
ผมรู้จักร้านอาหารที่ชอบอยู่สองสามร้าน แต่ทันทีที่เริ่มออกทัวร์
และเดินทางร่วมกับคนอื่น…
รู้ไหมว่าใครที่รู้จักร้านอาหารดีๆ วงร็อกไง
ผมเริ่มสนิทกับคนในวงแอนแทร็กซ์
พวกนั้นนะ… สก็อตต์ เอียนเป็นพวกหัวสูงมากเรื่องไวน์
- รู้ทุกอย่างเกี่ยวกับไวน์… - วงแอนแทร็กซ์เหรอ
วงแอนแทร็กซ์ ผมกินข้าวกับเขา แล้วเขาก็แบบ
"เนบบิโอโลกินกับเนื้อลูกวัวไม่เข้ากัน ผมต้องส่งคืน"
ซึ่งเขาพูดถูก
แล้วเขาก็ขึ้นเวทีแล้วก็…
ใช่ แต่เขารู้จริง ก็เลย…
เพราะถ้าผมจะต้องเดินทาง ก็ต้องทำให้ตัวเองมีความสุข
ผมจะทำให้เป็นการเดินทางที่สนุกสนาน ดังนั้น…
- ผมก็ทำอย่างนั้น - พวกนั้นทำให้ผมรู้จักคำที่ว่า
"ถ้าจะออกไปกินข้าวนอกบ้าน ต้องให้คุ้ม" กว่าผมจะทำได้ก็พักนึงเลย
ดูสิว่าใครมา
สบายดีไหมเพื่อน
คุณน่าจะจำไมเคิล โซโลโมนอฟ เพื่อนผมจากตอนตะลุยเทลอาวีฟได้
- ไม่เจอกันนานนะ - นานมากเลย
ดีจังที่คุณมาเมืองแสนสวยของเรา
- นั่งก่อนสิ - ต้องขอนั่งด้วยแน่ๆ ไม่ว่ากันนะ
- เชฟแอนดรูว์ ทำอะไรมาบ้าง - มีปลาแบรนซิโน่
ใส่มะเขือเทศ ขิง คาราเวย์ ของอร่อยๆ ทั้งหลาย
- โอ้โฮ - ส่วนจานนี้
เป็นพวกของย่าง คูบิเดห์แกะกับเนื้อวัว
บีตรูท ที่เอาไปอบเกลือ รมควัน เคลือบ แล้วก็ย่าง
แล้วก็มีชาชลิกไก่ที่ใส่ฝรั่ง หอมกับกระเทียม
จากนั้นก็ใส่หัวหอมผัดและเทฮิน่า
ดูหน้าฟิลสิ กระดี๊กระด๊ามากเลย
ขอบคุณมาก
ผมอยู่กับคนโปรดของผมสองคน ได้กินอาหารที่อร่อยที่สุดในโลก
คุณอุตส่าห์เอาอาหารแปลกใหม่มาให้ แต่เราเอาแต่ฉกมันฝรั่งทอด
นั่นแหละปัญหา มันฝรั่งทอดอร่อยมากเลยใช่ไหม
ผมอยากจะ…
- ผมอยากจะทำแบบนี้ - ดูเขาสิ
- หา - เคล็ดวิธีแบบเชฟ
ใช่ เคล็ดวิธีแบบเชฟ นี่คือจอว์นของผม
"จอว์น" แปลว่าอะไร
"จอว์น" คืออะไรก็ได้ มันเหมือนหัวเรื่อง
- เป็นอะไรก็ได้ - เจเอดับเบิลยูเอ็น
เจเอดับเบิลยูเอ็น เช่น "ขอจอว์นหน่อยสิ" แปลว่า "ขอพิต้าหน่อยสิ"
คือแบบ…
อายุต้องเท่าไหร่ถึงใช้คำนี้ได้
จะใช้เมื่อไหร่ก็ได้ ที่นี่อนุญาตให้สำบัดสำนวนได้
แต่มีบางคำที่ถ้าอายุเกิน 50 ก็ไม่ควรพูดแล้ว
ผมว่าถ้าอายุเกิน 50 แล้วพูดว่า "โค-ตะ-ระ"
มันจะออกมาทะแม่งๆ
ผมเห็นคนในทวิตเตอร์ทำกัน แล้วก็แบบ
"เพื่อน ขอเหอะ"
ถ้าอายุเกิน50 แล้วมีอะไรที่โคตะระ ควรรีบไปหาหมอ
ถ้ารีบวิ่งเข้าห้องน้ำแล้วโคตะระ ควรไปหาหมอระบบทางเดินอาหาร
ใช่
โมนิกากับผมชอบงานศิลปะ
ผมอยากพาเธอไปดูสถานที่ ที่เธอไม่เคยเห็น ถึงแม้เธอจะเกิดที่นี่
สวนมหัศจรรย์ของฟิลาเดลเฟีย
ไม่อยากเชื่อเลยว่าฉันไม่เคยรู้จัก
- คุณเป็นคนฟิลาเดลเฟียได้ไงเนี่ย - ก็นั่นน่ะสิ
- สวัสดี อัลลิสันใช่ไหม - สวัสดี ยินดีต้อนรับค่ะ
- ผมฟิลครับ - ขอต้อนรับสู่สวนมหัศจรรย์
ขอบคุณ นี่โมนิกา ภรรยาผู้มหัศจรรย์ของผม
ที่นี่สวยจัง
- ทางนี้เหรอ - ใช่ เข้าไปเลยค่ะ
เจอเข้าแล้ว เราเจอของ ที่เข้ากับรายการแล้ว จานนี่ไง
- ค่ะ มีถ้วยโถโอชามเยอะเลย - ขวด
โอ้โฮ ดูสิ สวยมากเลย
- ค่ะ - สวยจังเลย
นี่คืองานโมเสค พื้นที่ประมาณ 280 ตารางเมตร
- ครับ - ทำโดยคนคนเดียวที่ชื่ออิไซยาห์ เซการ์
เขาเริ่มทำงานที่นี่ในปี 1991
และทำมาตลอด 30 ปี เลยค่อนข้างเจ๋งมาก
เขาไปทำอย่างอื่นบ้างไหม หรือว่าหมกมุ่นอยู่กับแค่อันนี้
เขากิน นอน และหายใจเป็นโมเสคค่ะ
สวยมาก
- พนันว่าเด็กๆ ต้องชอบไอ้นี่แน่ๆ - ใช่ค่ะ
ให้ตาย ลองนึกดูสิว่า พอกลับไปบ้านเด็กๆ จะทำอะไร
- นั่นสิคะ - แบบว่า "แม่ ลืมจานนี้ไปได้เลยนะ"
ใช่ แม่จะแบบ "กล่องเครื่องสำอางแม่อยู่ไหน" "อ๋อ ผมฉาบปูนไว้ในสวนหลังบ้านแล้ว"
เราอยากเจอศิลปิน ผู้สร้างสวนมหัศจรรย์ อิไซยาห์ เซการ์
ผมถามเขาว่าที่โปรดของเขาคือที่ไหน เขาบอกว่า "เซาท์ฟิลลี่บาร์บาโคอา"
เมื่อวานเราไปเยี่ยมชมที่ที่คุณรังสรรค์ขึ้นมา
- สวนมหัศจรรย์ฟิลาเดลเฟียน่ะเหรอ - ใช่ครับ
อ๋อ ผมรู้จักที่นั่น
เป็นครั้งแรกของเราเลยค่ะ
เหลือเชื่อเลยว่าฉันโตมาที่ชานเมืองฟิลลี่ แต่ฉันไม่เคยไปที่นั่น
เหมือนฉันนี่บ้าที่สุด
มันเคยเป็นความลับที่เก็บเงียบที่สุด ของฟิลาเดลเฟีย แต่ตอนนี้ไม่ใช่แล้ว
คุณทิ้งมรดกที่สุดยอดเลยไว้ให้เมืองนี้
ยังหรอก
ผมยังไม่อยากรีบตาย
ส่วนเชฟเจ้าของร้านเซาท์ฟิลลี่บาร์บาโคอา คือคริสติน่า มาร์ติเนซ
คริสติน่าเป็นผู้อพยพชาวเม็กซิกัน ที่โตจากการขายอาหารจากอะพาร์ตเมนต์เล็กๆ
จนเป็นเจ้าของ ร้านอาหารยอดนิยมแห่งหนึ่งของฟิลลี่
คริสติน่า เรากำลังอ่านเรื่องของคุณ
ตอนที่คุณทำอาหารในอะพาร์ตเมนต์ ขายแบบให้คนหิ้วกลับอย่างเดียว
- ค่ะ - คุณรู้จักกับอิไซยาห์ตอนนั้น
- ไม่ ก่อนหน้านั้นอีก - เกิดอะไรขึ้นก่อนหน้านั้น
เธอส่งอาหารให้คนงานที่สตูดิโอของผม
ผมก็คิดว่าผู้หญิงคนนี้น่าทึ่ง
- ครับ - แล้วผมก็ขาดการติตต่อกับเธอไปสิบปี
สิบกว่าปีค่ะ
แล้วผมก็ยืนอยู่หน้าสวนมหัศจรรย์
แล้วผู้หญิงคนนี้ก็กระโดดลงจากจักรยาน
มากอดจูบผม แล้วบอกว่าเธอสบายดีมาก
ผมก็คิดว่า "นี่ใครวะเนี่ย"
แต่คุณโดนผู้หญิงจูบบ่อยเลยล่ะสิใช่ไหม
ไม่บ่อยพอ ผมอยากได้มากกว่านี้
วันนี้คุณอาจได้เยอะกว่าเดิม ถ้าคุณโชคดีนะ
- โมนิกา อร่อยไหม - โอ้ ฉันชอบมาก
- รสชาติของน้ำซุปอร่อยสุดๆ เลย - อืม
คริสติน่าได้เจอกับเบน มิลเลอร์ สามีและเจ้าของร่วม
ตอนพวกเขาทำงานในร้านที่ฟิลลี่อีกแห่งหนึ่ง จนข่าวหลุดออกมาว่าเธอไม่มีเอกสาร
เจ้าของร้านไล่เธอออกเดี๋ยวนั้น แต่นั่นยิ่งทำให้ความตั้งใจของเธอมุ่งมั่นขึ้น
ที่ไม่เพียงแค่จะเปิดร้านของตัวเอง แต่จะสู้เพื่อสิทธิของคนงานที่ไม่มีเอกสารด้วย
ดังนั้นเราจึงเพิ่มความกล้าหาญ เข้าไปในรายการพรสวรรค์ของเธอได้อีกอย่าง
เขาว่าอันนี้เผ็ด ผมควรจะลองกินไหม
โห อร่อย
รู้เปล่าว่าผมได้กินฟรีตลอดชีวิต
- ที่นี่เหรอ - ตลอดกาล ใช่
- นี่คือเหตุผลที่คุณมาเป็นศิลปิน - เธออายุน้อยกว่าผมด้วย
ดังนั้นตลอดกาลคือตลอดกาล
- ทุกอย่างโอเคนะ อิไซยาห์ - ทุกอย่างเป็นยังไงรู้ไหม มหัศจรรย์ที่สุด
- อร่อยเหรอ - เราชอบมาก
ผมชอบมาก อร่อยจริงๆ
แต่ผมประทับใจตัวคุณ
กับเส้นทางชีวิตของคุณ และสำหรับผม คุณคืออเมริกา
คุณคือเหตุผลที่อเมริกาเป็นประเทศที่ยิ่งใหญ่
- บราโว - ครับ ผมเชื่อแบบนั้นจริงๆ
และคุณสองคน คุณก็เช่นกัน อิไซยาห์
คุณทั้งคู่เป็นผู้ฟูมฟักจิตวิญญาณ
และผมภูมิใจมากที่ได้พบคุณทั้งคู่
ผมแค่อยากพูดคำนี้
- ขอบคุณ - ไม่ ขอบคุณคุณต่างหาก
ขอบคุณมาก เราทั้งคู่เป็นศิลปินที่แข็งแกร่ง
- ผมต้องการคำบรรยาย - กินให้อร่อยนะคะ ฉันต้องไปแล้ว ต้องมาอีกนะ
- ขอบคุณ น่ารักจริงๆ - สุดๆ เลย
เป็นคนดีจริงๆ
ผมขอพูดได้ไหมว่ายินดีมากที่ได้พบคุณ
- คุณไม่เหมือนที่ผมคิดไว้เลย - คุณคิดไว้ว่าผมเป็นไงหรือครับ
ผมไม่ได้คิดอะไร ผมไม่ดูรายการทีวี
- จูบเขาหน่อยสิ - พระเจ้า
ขอบคุณค่ะ
เธอเต็มไม้เต็มมือดีนะ
บายครับ อิไซยาห์
ผมกำลังไปอุทยานวิสซาฮิคคอน กับเพื่อนผม ไมเคิล โซโลโมนอฟ
ไปทำไอ้นี่
- เป็นไงมั่ง - คุณขี่ม้าเป็นเหรอ คุณขี่ม้าเหรอ
ผมแบบ… ไม่
- พร้อมนะ - ครับ เอาแล้วนี่ไง
- ชื่อตอนนี้คือคนยิวบนหลังม้า - ใช่
- ดูสิ ม้าชื่ออะไรครับ - บริดเจ็ตค่ะ
บริดเจ็ต บริดเจ็ตคือม้าผมเหรอ
บริดเจ็ตคือม้าคุณค่ะ
สวัสดีบริดเจ็ต
น่ารักจังเลย
ก่อนอื่นเราต้องหาหมวกกันน็อกที่พอดีกับหัวคุณ
รู้สึกว่าเล็ก
นี่สิ ต้องแบบนี้
แล้วก็ให้คุณขึ้นไป
ผมชอบบันไดขึ้นหลังม้า
มีบางคนอย่างพวกคาวบอยที่ไม่ต้องใช้บันได
- แต่เราไม่ใช่คาวบอย - คุณพูดถูก
- ทีนี้ยันตัวขึ้นแล้วเหวี่ยงขาขวาไป - ยันขึ้นและเหวี่ยง
ขึ้นได้สวย
- ตอนลงต่างหากที่ผมห่วง - ใช่เลย
อรุณสวัสดิ์ ผมขี่ม้าอยู่
ผมรักม้าตัวนี้ บริดเจ็ต
สองตัวนี้ดูน่ารัก อ่อนโยน…
ระวังหน่อยที่รัก
- จะไปไหนเหรอ - ไม่
- บริดเจ็ต - มันไม่พอใจ
มาเถอะ โอเค นั่นละ
- มันไปตามที่อยากไป - อยากไปไหนเหรอจ๊ะ
รู้ไหมว่ามันอยากไปไหน
(ร้านดาเลสซานโดร สเต๊ก เบียร์ โฮกี้)
เยี่ยมมากบริดเจ็ต
เก่งมาก
นี่เป็นม้าตัวโปรดของผมจริงๆ นะ
มันพาผมมาร้านดาเลสซานโดร นี่แค่ม้าจริงๆ เหรอ
ใช่ไหมล่ะ
ระบบนำทางในรถผมยังไม่ดีเท่าบริดเจ็ตเลย
นั่นไง
เนื้อหั่นบางๆ กับชีสกับไส้อื่นตามแต่จะเลือก
ใส่ในขนมปังแถวนุ่มๆ
นี่แหละ ฟิลลี่ชีสสเต๊กที่โด่งดังไปทั่วโลก
- เริ่มจากรสดั้งเดิมกัน - ดูดีเชียว
ใช่
- คุณจัดหน่อยดีกว่า - อยากได้หน่อยไหม
หอมน่ากินมาก
ถ้าคุณมาที่ฟิลลี่ คุณต้องกินชีสสเต๊กเสมอเหรอ
แน่นอน นี่เลย
ขนมปังก็อร่อยมาก เบากว่าอากาศซะอีก
นุ่มมาก อร่อยมาก
ในเมืองนี้มีชีสสเต๊กอร่อยๆ เยอะเลย ใช่ไหมล่ะ เป็นของที่เราถนัด แต่…
ที่ไหนก็สู้ที่นี่ไม่ได้
คือแต่ละเจ้าก็มีอะไรของตัวเอง แต่อันนี้มันแตกต่าง
จากแบบที่เจอในเมืองมาก
- อร่อยไหม - อร่อย
อยากลองชิมนี่เหรอ
พระเจ้า
- เดี๋ยวมันก็อ้วกใส่หรอก - จู้จี้ ใช่
- มันแค่อยากลองดู - มันสนใจ
ผมรู้สึกว่าหัวหอมจะทำให้ม้าของเราหนีไป
แล้วเราต้องโบกรถกลับไปที่อุทยาน
เนื้อในชีสสเต๊กเป็นเนื้อส่วนริบอาย
สุดยอดเลย ริบอาย
วัตถุดิบอื่นๆ ทุกอย่างก็เยี่ยมมาก
แม้แต่ชีสยี่ห้อวิซ พวกเขาก็ทำซะอร่อยเลย
ไม่ใช่เรื่องง่ายเลย
โคตะระอร่อยเลย
- โคตะระเลย - ผมพูดถูกบริบทนะทุกคน
แต่ฟิลลี่ไม่ใช่เมืองแซนด์วิชชนิดเดียว
ในขณะที่พวกเขาทำชีสสเต๊กที่ชนะรางวัล
จานพิเศษของร้านโปรดของผม ก็พิเศษจริงๆ ตามชื่อเลยครับ
ที่ฟิลาเดลเฟียมีสถาบันเก่าแก่อยู่แห่งหนึ่ง
ชื่อว่าร้านหมูย่างจอห์น ซึ่งผมมาที่นี่บ่อยๆ มาหลายปีแล้ว
และผู้ที่จะมาช่วยผมวันนี้คือเพื่อนเก่าของผม
สตีเฟน นาธานซึ่งเป็นนักเขียนบทคู่กับผม ในซีรีส์เรย์มอนด์ตั้งแต่ต้น
และเล่นเป็นนักแสดงหนุ่ม ในฉบับภาพยนตร์เพลงของ 1776
ซึ่งฉากหลังอยู่ในยุคปฏิวัติฟิลาเดลเฟีย
และเขากลับมาแล้ว
อะไรกันเนี่ย
- ผมซื้อแซนด์วิชมาให้ชิ้นสองชิ้นแน่ะ - พระเจ้า
- โอเค - เอาละ แค่นี้พอไหม
- ผมจะกินไส้หมูย่างก่อน - ผมจะกินหมูย่างด้วย
คุณอยากจะหั่นก็ได้นะ
ผมว่าไม่ควรนะ ทั้งชิ้นนี่คือแบบคนปะทะเนื้อชัดๆ
คุณกินจากบนลงล่างเหรอ
ผมกินเหมือนกำลังกินข้าวโพด
คุณกินมูมมากกว่าผมซะอีก
ผมกินไม่หยุดเลย ผมเป็นอะไรไปเนี่ย
ไอ้นี่อร่อยมากเลย
ที่จริงยิ่งกินก็ยิ่งอร่อยขึ้นน
แต่ยังมีจุดแวะพักอีกจุดหนึ่ง บนเส้นทางสายแซนด์วิชฟิลาเดลเฟีย
สิ่งที่คุณอาจรู้จักในชื่อซับหรือฮีโร่ ที่นี่เรียกว่าโฮกี้
โจ แบดเดียมีร้านพิซซ่าอันดับหนึ่งในเมืองอยู่แล้ว
แต่คืนนี้เราจะไปที่ ห้องโฮกี้โอมาคาเสะสุดพิเศษของเขา
โอมาคาเสะสำหรับคนที่ไม่รู้ แปลว่า "ตัวเลือกของเชฟ" ในภาษาญี่ปุ่น
และผมคิดว่านี่เป็นครั้งแรกที่เอาคำนี้มาใช้กับโฮกี้
เมนูแรกคือโฮกี้ผักย่าง
ใส่ชีสยอดนิยมของฟิลลี่ โพรโวโลน
สุดยอดไปเลย
- ผมไม่ได้พยายามทำอะไรใหม่… - ใช่
ดังนั้นเมื่อผมใช้ชีส กับน้ำมันมะกอกบริสุทธิ์พิเศษชั้นดี
ทั้งหมดนี่ควรเป็นไปในรูปแบบเดิม
แต่แค่ทำให้เป็นแบบของผม
- นั่นทูน่าเหรอ - ใช่แล้ว
- ให้ตายสิ - คุณพูดถูก
อันนี้คือทูน่าอิตาลี
กับปลาซาร์ดีนรมควันจากบาร์ฮาร์เบอร์ รัฐเมน
พระเจ้า
โฮกี้ทูน่านี่นา ไม่เอาน่า
เป็นโฮกี้ที่น่าทึ่งมาก
และสุดท้าย แฮมรมควัน
แซนด์วิชจ๋า ฉันรักแก
(ส่วนตัว)
วันนี้ผมจะไปบาร์พาสต้า
ที่ตั้งอยู่ในตึกเก่าแก่อายุ 125 ปีที่เคยเป็น
ร้านไส้กรอก
ปัจจุบันบริหารโดยเพื่อนผม มาร์ค เวตริ เชฟชื่อดัง
ชาวฟิลาเดลเฟีย
และเจ้าของร่วมของภัตตาคาร ชื่อดังที่สุดหลายแห่งในเมืองนี้
- สบายดีนะครับ - ค่ะ คุณละคะ
- ผมจะกินเยอะแน่ - เอาเลยค่ะ
ผมดีใจจริงๆ
คุณดีใจเหรอ ผมต่างหากที่ดีใจ ดีใจจังที่ได้เจอคุณ
และผมได้เจอคนใกล้ชิด และเป็นที่รักของเราทั้งคู่ ลิซ สก็อตต์
เดี๋ยวเราจะเล่าเรื่องลิซให้ฟัง
- ดูพวกเราสิ เต็มที่เลย - ดูเราสิ
- คุณอยู่ที่ฟิโอเรลล่า - สบายดีไหม
ผมมองว่านี่คือตัวอย่างของหนังตัวอย่าง
- สวัสดี - หมึกกับถั่ว
- น่าอร่อย
- ชอบไหม - ใช่ ฉันชอบ
การ์ปัชโชสควอช
- สวยจัง - ฉันชอบ
ข้างบนมีโชริโซ มีเมล็ดอยู่ด้วย
- จานนี้อร่อยจัง - ขอบคุณ
ผมชอบให้มีหลายๆ จานแรกที่ใช้ผักเยอะๆ
กับอื่นๆ หลายๆ อย่าง
มันอยู่ที่อะไรเล็กๆ น้อยๆ นี่แหละ ของเล็กๆ น้อยๆ แต่ไปได้ไกล
นั่นโยงให้นึกถึงว่าเรารู้จักกันได้ยังไง
- ใช่เลย - และผมอยากให้ทุกคนรู้
เรื่ององค์กรที่ยิ่งใหญ่ที่สุดที่คุณเริ่มขึ้น
ครอบครัวคุณเริ่มขึ้น และคุณเป็นเชฟคนแรกโดดเข้ามา
- ใช่ - นี่คือน้ำมะนาวของอเล็กซ์
อเล็กซ์เริ่มสิ่งนี้ตั้งแต่ยังไม่สี่ขวบด้วยซ้ำ
เธออายุสี่ขวบ เธอต่อสู้กับโรคมะเร็ง
เธอตัดสินใจตั้งแผงขายน้ำมะนาว เพื่อช่วยหาทางรักษาให้เด็กคนอื่นๆ
และขอเล่าข้ามนะคะ
ตอนที่เธอตายตอนแปดขวบ เธอระดมทุนได้หนึ่งล้านดอลลาร์
จากคนที่รู้เรื่องเธอและเข้ามาร่วม
แล้วเราก็เจอมาร์คในปี 2005
เขากับเจฟฟ์หุ้นส่วนของเขา อยากทำอะไรสักอย่าง
- งานแรกที่เราจัดเป็นแค่ระดับท้องถิ่น - ที่ฟิลลี่ใช่ไหม
แล้วงานพวกนั้นระดมทุน ช่วยโรคมะเร็งในเด็กได้เท่าไหร่
ประมาณ 15 ล้าน
- ยอดเยี่ยมเนอะ - สุดๆ
- ส่วนชุมชนก็… - เป็นชุมชนที่ดีงาม
มันเป็นงานอาหารที่ดีที่สุดในประเทศ
เพราะคนอย่างมาร์คกับเพื่อนๆ ของเขา
และการที่คนในชุมชนมาร่วมด้วยช่วยกัน
และพวกเขาทำได้ดีเลิศ ผู้คนชอบงานนั้นมาก
- แด่อเล็กซ์ - แด่อเล็กซ
เห็นด้วย
- ผมขอร่วมด้วยคน - แด่อเล็กซ์
แด่อเล็กซ์
พูดถึง "ดีเลิศ"…
- สวัสดี - ริกาโทนิกับรากูไส้กรอก
นี่คือไส้กรอกสูตรดั้งเดิมของที่นี่
ดูนี่สิทุกคน
จิ้มกับไอ้นี่ แล้วจะ…
ผมตักมากกว่าปกตินิดหน่อย
- คุณต้องอยากกินนี่แน่ - ครับ
ผมรู้ว่านี่ต้องอร่อยสุดๆ แน่
- กองกิลเยยัดไส้ล็อบสเตอร์ - อะไรนะ
หอยเชลล์ยัดไส้ล็อบสเตอร์
นี่มันอู้ฟู่หรูหราสุดๆ เลย
ไม่ได้หรูขนาดนั้น
มีล็อบสเตอร์อยู่ในนี้
มาร์ค
ไม่เคยกินอะไรแบบนี้เลย
ผมยังไม่ได้กินเลย ขอผมกินหน่อย
ไม่อยากเชื่อเลยว่าจะเห่ยได้ขนาดนี้
ไม่อยากเชื่อเลยว่าคุณไม่ชวนผมกิน
พ่อครัวมากินอาหารของเราระหว่างที่เรากินอยู่
คุณเคยเจอไหม
ผมจะไม่มาที่นี่อีกแล้ว
- นี่แมตต์ เขาเป็นเชฟที่นี่ - ผมรู้ว่านี่คืออะไร
- นี่คือ… - ฉันไม่รู้จัก บอกฉันหน่อยค่ะ
โกท! โกท! ยอดเยี่ยมที่สุดตลอดกาล และมันคือแพะ
เราชนะอีกแล้ว
- จานนี้ไม่มีในเมนู - เราเป็นคนพิเศษ
แต่ผมจำได้ว่าคุณชอบมันมาก
- ยืนปรบมือให้เลย - เราเลยอยากทำให้คุณ
ช่วยหั่นให้เธอสักชิ้นได้ไหม
แค่เฉือนนิดเดียวก็ขาดแล้ว
นี่ทำในเตาอบใช้ฟืน เริดสุดๆ เลยจานนี้
- วางมาบนโพเลนต้าใช่ไหม - ใช่
- ดูสิ ผมอยากได้ชิ้นนั้น - สดๆ ใส่โพเลนต้า
ดูสิๆ
มาร์ค ผมยอมจูบคุณเลย ดูซะก่อนสิ
- คุณต้องเอามาถึงนี่เลยเหรอ - เราทำที่เวตริและเอามาอุ่นที่นี่
- จริงเหรอ - ก็ที่นี่ไม่มีเตาอบใช้ฟืน
มีแค่ตู้รมควัน
โอ้โฮ
สุดยอดเลยว่าไหม
และใช่ คุณต้องลองชิมแพะนี่ดู เขามองมันแบบ…
- ไม่ๆ ผมไม่เอา - ผมเองๆ
ผมจะไม่ลืมเผื่อถึงคุณ
- ผมจะไม่ลืมเผื่อคุณ - ไม่ ไม่ต้องเผื่อผม
- ทำไมล่ะ คุณอิ่มแล้วเหรอ - อิ่มแล้ว
- แน่ใจนะ - ครับ
คุณกลัวแพะเหรอ
(ขอต้อนรับสู่ลิตเติลอิตาลี เอสเปรสโซ่ ช็อกโกแลตร้อน เจลาโต้)
มาร์ค เวตริบอกว่า พิซซ่าร้านโปรดเขาอยู่ตรงหัวมุม
ชื่อร้านแองเจโล ผมเลยคิดจะแวะไปดู
- รับของเหรอ - ครับ
- ชื่ออะไร - ฟิล โรเซนธาล
ยังไม่เสร็จ
ยังไม่เสร็จเลย
ไบรอัน ดับเบิลยู
(ต้องการผู้ช่วย)
คุณเป็นคนเรียกคิว
วินเชนโซ่
- วินเชนโซ่ ผมฟิล - สวัสดีฟิล
ไบรอัน
ไบรอัน เอส, ไมเคิล ดับเบิลยู ผมได้ยินอีกชื่อ คุณได้ยินไหม
- ฟิล อาร์ - ฟิล อาร์ นั่นผมเอง
ใช่ ขึ้นไปเลย
- ซาราห์ พี - ซาราห์ พี
- เซเกอร์ ไอ - เซเกอร์ ไอ
เร็วเข้า
ไบรอัน ดับเบิลยู
- ผมขอนั่งตรงนี้ได้ไหม - ได้สิ เชิญ
ขอบใจนะ
- พวกคุณรออยู่เหรอ - ครับ เรารออยู่
- กินสักชิ้นสิ - พูดจริงเหรอ
จริง
- คุณชื่ออะไร - ผมชื่อโจ
- สวัสดี ผมฟิล - ยินดีที่ได้รู้จัก
ยินดีที่ได้รู้จัก ชอบเปปเปอโรนีหรือไส้กรอก
- เปปเปอโรนีก็ได้ - หยิบเลย
- ครับ ขอบคุณ - เพื่อนคุณนี่ใคร
ผมชื่อโอเวน
สวัสดีโอเวน สักชิ้นไหม
- ครับ - เอาเลย
ขอบคุณ ขอบคุณมาก
ดูซิว่าเนื้อแป้งเป็นไง พร้อมนะ
ผมกินนำหน้าไปแล้ว
อร่อยเลยล่ะ
- คุณชื่ออะไร - อิไซยาห์
- ครับผม
มานี่สิ
ชอบพิซซ่าไหม
- ครับผม - มาที่นี่ก็คงชอบแหละเนอะ
คุณยังไม่ได้เลย มานี่สิ ชอบพายไส้กรอกไหม
- คุณชื่ออะไร - ลอเรน
- ผมแจ็ค - แจ็ค มาเลย
ขอบคุณ
โจเซลีน ชอบไส้กรอกไหม
ชอบค่ะ ขอบคุณ
- ผมชอบพิซซ่าทุกชนิด - งั้นก็มาเลย
- ชอบไหม - ครับผม
- หยิบเลย คุณชื่ออะไร - ทอม
- สวัสดีทอม ผมชื่อฟิล - ฟิล ยินดีที่ได้รู้จัก
- ด้วยความยินดี กินให้อร่อยนะ - ขอบคุณมาก
เป็นยังไงบ้างฟิล
วินเชนโซ่ ไอ้นี่อร่อยสุดยอดไปเลย
ดีๆๆ
คำว่าดีที่ฟิลลี่พูดว่าไงนะ
คุณพูดว่ายังไงเวลาที่อะไรดีเริดในฟิลลี่
"นั่นจอว์นผม"
"เดลิซิโอโซ"
ก็ได้ เดลิซิโอโซคือดี
ฟิลาเดลเฟีย
วันนี้ผมจะมีผู้เชี่ยวชาญมพาชมย่านเมืองเก่า
และสถานที่สำคัญทางประวัติศาสตร์ของประเทศ
นี่คือกาวิน เชิร์น
- สวัสดีกาวิน - สวัสดี
- สบายดีนะ - ดีครับ คุณละครับ
- ฉันชอบเสื้อเธอ - ขอบคุณครับ
- ฟิลลี่ส์ - ทีมโปรดของผม
- งั้นเหรอ - ครับ
- ฉันชอบเพราะมันมีคำว่า "ฟิล" อยู่ - ครับ
ตึกนี้ ฉันเคยเห็นมาก่อน
- ครับ นี่คืออินดิเพนเดนซ์ฮอลล์ - ใช่
เป็นที่ที่ร่างคำประกาศอิสรภาพ รจนเสร็จสิ้นและลงนาม
เธอชอบส่วนไหนที่สุดในคำประกาศฯ
ผมคิดว่าตอนต้นครับ
- มันฟังดูทรงพลังมาก - ใช่
ฟังดูเหมือนเราทนมาพอแล้ว และอยากเป็นประเทศของเราเอง
รู้ไหมว่าส่วนไหนที่ฉันชอบที่สุด ฉันเคยพูดไว้แล้ว
ว่าเรามีสิทธิบางประการ: ชีวิต
ถ้าไม่มีชีวิตก็ไม่มีอย่างอื่น อิสรภาพ เสรีภาพ…
และที่ฉันชอบที่สุด
- การไขว่คว้าหาความสุข - ครับ
- ใช่ไหม - ครับ
- เธอจะพาไปดูอะไรอีก - ไปลิเบอร์ตี้เบลล์ก็ได้ครับ
- ฉันอยากเห็น - ได้ครับ
ระฆังใบนี้นำคนนับล้านมาที่ฟิลาเดลเฟียทุกปี
และมันเจ๋งมากที่ได้เห็นด้วยตาตัวเอง
ในรอยแตกนั่นมีบทเรียนอยู่
จากที่นั่น กาวินก็พาผม เดินไปตามถนนเพื่อไปดูหลุมศพ
ของวีรบุรุษที่ยิ่งใหญ่ที่สุด
ดูสิ หลุมศพของเบน แฟรงคลิน
"ปี 1790 เบนจามินและเดบอราห์ แฟรงคลิน"
โอ้โฮ
นึกภาพไม่ออกเลยนะฮะ ว่าเบน แฟรงคลินอยู่ตรงนี้
- ตรงนี้เลย เหลือเชื่อเลยนะ - ครับ
ค่าตอบแทนที่เหมาะสมสำหรับเด็กม.ต้น
ที่พาชม เมืองประวัติศาสตร์ฟิลาเดลเฟียควรเป็นอะไร
ที่นี่ดูจะเหมาะสมดี
ร้านแฟรงคลินเฟาน์เท่น
บานาน่าสปลิตให้ลูกผม
คลาสสิก 1904 ของคุณครับ
- นี่นับว่าเป็นการไขว่คว้าหาความสุขไหม - ครับ
(ไอศกรีม ร้านเปิด)
ปีที่แล้ว เจฟฟ์ กอร์ดิเนียร์ คนที่คุณอาจจำได้จากตอน "มอนทรีออล"
เขาเลือกกัลยา
ให้เป็นร้านอาหารใหม่ที่ดีที่สุดในอเมริกา
วันนี้ผมจะกลับไปเจอเขา
และหนึ่งในบรรณาธิการ ของนิตยสารเอสไควร์ที่เขาเขียนให้
เควิน สินธุเมือง
ผมอยากให้คุณพบกับหนึ่งในคนเก่ง ของฟิลาเดลเฟีย หรืออาจจะของโลก
เชฟนก สุนทรานนท์
รู้สึกยังไงที่ได้อ่านว่าร้านคุณ เป็นร้านอาหารอันดับหนึ่งในอเมริกา
รู้สึกไม่คาดคิด
และฉันจะพูดให้ฟัง ตอนที่บทความออกมา
มันช่วยชีวิตเราไว้ ช่วยร้านเราเอาไว้
การได้ยินว่ามันส่งผลดีเป็นเรื่องที่น่ายินดีมาก
- มากๆ - ดีจริงๆ ครับ
- เยี่ยมไปเลย - ดูนี่สิ
ผมดีใจแทนคุณจริงๆ นะ เพราะคุณกำลังจะได้ตื่นตะลึงแล้ว
- นี่คือ… - ของกินพอดีคำ
อะไรเนี่ย
เกี๊ยวนก
เกี๊ยวนก… จริงด้วย ดูสิ
ให้ตายสิ น่ารักจัง
สุดยอดไปเลยใช่ไหมล่ะ
ดูสิ
ดูงานที่ทำออกมานี่สิ
นี่คือคนที่หยิบเกี๊ยวมาทีละชิ้น
แล้วจีบด้านข้างเพื่อให้ดูเหมือนขนนก
แล้วก็ทำคอเล็กๆ
แล้วก็ทำจะงอยปากเล็กๆ จากพริกแดงชิ้นเล็กๆ
แล้วก็เอาเมล็ดพืชเล็กๆ มาแปะเป็นดวงตา
นี่เป็นงานที่เปลืองแรงจริงๆ
พระเจ้า
ไม่ใช่พระเจ้า ฟิล ฉันเองค่ะ
ฉันทำค่ะ ไม่ใช่พระเจ้า
ฉันสมควรได้ความดีความชอบ
บางทีคุณอาจจะเป็นพระเจ้า
นี่มันน่ารักที่สุดเลยนะว่าไหม
- คุณเคยกินเกี๊ยวแบบนี้ไหม - ไม่
รู้สึกเหมือนผมอยู่ในวัง
และพวกเขากำลังเสิร์ฟ ของโปรดของกษัตริย์ให้ผมอยู่
ลูกค้าของฉันควรได้แบบนี้ค่ะ ลูกค้าควรได้รับสิ่งนี้ในฟิลลี่
คุ้มไหมที่จะไปฟิลาเดลเฟีย คุ้มครับ
คุ้ม
พร้อมไหมคะ
- ผมพร้อมแล้ว บรรยายมาเลย - นั่นสิ
นี่เรียกว่าแกงมัสมั่น
อ้อ ในนี้มีมันม่วงด้วย
- ค่ะ… - คุณชอบสีม่วงกับสีฟ้าล่ะสิ
- ฉันชอบสีสัน - ผมก็เหมือนกัน
นี่คือแกงที่เป็นสูตรเฉพาะของแม่ฉัน
- ซึ่งทำยากมาก - อร่อยมากเลย
อร่อยใช่ไหมล่ะ
คุณรู้เลยว่าคุณอยู่ในร้านอาหารดีเด่น
เมื่อนี่คือซุป
คุณมีอะไรที่ดราม่าๆ มาขึ้นโต๊ะไหม
อืม ไม่ค่อยค่ะ
แม่เจ้าโว้ย
- นี่คือต้มยำ - ต้มยำค่ะ
- ล้อเล่นน่า นี่ซุปเหรอ - ไม่ใช่ต้มยำแบบที่คุณเคยกิน
ใช่ ปกติเจ้าพวกนี้จะไม่มีในนี้
ใช่ ไม่ คือ…
ฉันตักให้นะคะ ในน้ำซุปจะมีสมุนไพรเยอะมาก
กับเห็ด กับปลากะพงขาว
โอ้โฮ
ให้ตายสิ
อร่อยที่สุดเลย
เป็นซุปที่สุดยอดมาก
- ฉันขอวางตรงนี้นะคะ - คุณอยากทำอะไรได้ทั้งนั้นเลย
นี่เป็นแกงกะหรี่เนื้อย่าง
- จานนี้คือเผ็ดจี๊ดใช่ไหม - จานนี้เผ็ดจี๊ดค่ะ
- คราวก่อนคุณได้กินรึเปล่า - ใช่ นี่เป็นจานโปรดของผม
- มัน… - เธอไม่ยั้งมือเลย
จานนี้อยู่ระดับต้นๆ เลย
- เป็นอาหารที่เผ็ดเกือบจะที่สุด - มันซับซ้อนค่ะ
จริงด้วย
รู้สึกรึยัง
ผมต้องทำแบบนี้เพราะผมไม่อยากให้เห็น…
ตอนสมองผมไหลออกจมูก
นี่ กูเกิล
วิดีโอคอลถึงเรย์มอนด์
มาแล้ว ให้ตายสิ
สวัสดี
นี่คุณจะหล่อขึ้นกว่านี้อีกได้ไหมเนี่ย
ได้สิ เพราะผมเริ่มจากจุดที่ต่ำมากๆ
ผมอยู่ที่ฟิลาเดลเฟีย ดูที่ผมกินสิ
รู้ไหมว่าอะไรดีในฟิลาเดลเฟีย เพรทเซลเนื้อนุ่มไง
แล้วชีสสเต๊กล่ะ
น้ำหนักตัวผมนี่มาจากชีสสเต๊กล้วนๆ
อร่อยสุดๆ ไปเลย
- ดูสิว่าผมเอาอะไรมาด้วย - ดีเนอะ
ดูสิ ทุกคน
นั่นพ่อผม กับพ่อของฟิล ในกองถ่ายเอเวอรี่บอดี้เลิฟส์เรย์มอนด์
เล่าเรื่องเฮฮาปาร์ตี้ ของพ่อคุณให้ทุกคนฟังหน่อยสิ
ไม่รู้ว่าผมจะทำได้ไหมนะ
ตอนที่ยังมีเครื่องตอบรับโทรศัพท์
พ่อผมค้นพบวิธีเล่นเครื่องตอบรับโทรศัพท์ของผม
โดยการโทรเข้ามา แบบ "ตู๊ดๆๆ"
แล้วเครื่องจะเล่นข้อความของผม เขาก็จะฟัง
และฝากข้อความไว้ในเครื่องผมอย่าง
"นี่แอนนา
ลินดาเพื่อนสาวเธอไปหาหมอวันนี้ เขาอยากให้เธอโทรหาแน่ะ"
เขาคิดว่ามันตลก
มันตลกนิดหน่อยจริงๆ
ผมก็คิดว่าขำดี แต่ภรรยาผมไม่ขำด้วยน่ะสิ
เธอพูดประมาณว่า "เหมือนเขาแอบอ่านจดหมายเรา"
ผมก็บอกพ่อว่า "ผมรู้ว่ามันตลก ผมรู้ว่าพ่อแค่เล่นขำๆ…"
พ่อก็จะ "โอเค ก็ได้ เอาไงก็เอา"
แล้วสิ่งที่เขาทำต่อจากนั้นก็คือ
เขาศึกษาจากโทรศัพท์ของเขา ว่ากดปุ่ม "ตู๊ดๆๆ" ได้
และเปลี่ยนข้อความที่เราอัดไว้
เพราะงั้นตอนที่ผมกับภรรยาอยู่นอกบ้าน
แล้วภรรยาผมโทรเข้าบ้าน เพื่อฟังข้อความของเรา
แทนที่จะได้ยินเสียงผม
เธอได้ยินเสียงพ่อผมพูดว่า
"หวัดดี นี่บ้านเรย์กับแอนนา พวกเขาไม่อยู่ เชิญฝากข้อความไว้"
"ถ้าจะคุยกับผม อัล โรมาโน เบอร์ผมคือ 26820…"
ภรรยาผมร้องไห้ออกมาเลย จริงๆ นะ
เธอโกรธมาก
เรย์มอนด์ คือที่เราจะมีช่วง เล่าหนึ่งมุกให้แม็กซ์น่ะ
คุณคิดมาแล้วรึยัง
อ๋อ ผมมีมุกนึงที่ไม่ได้ไว้แค่เล่าให้แม็กซ์นะ
แต่ถ้าจำไม่ผิด
- ผมว่าผมได้ยินมันมาจากแม็กซ์เลย - เยี่ยม
คุณกรีนเบิร์กฟื้นขึ้นมาในห้องฉุกเฉิน
หมอบอกเขาว่า "คุณกรีนเบิร์ก คุณประสบอุบัติเหตุทางรถยนต์
ข่าวดีคือคุณสบายดี
ข่าวร้ายคือเราไม่สามารถช่วย…"
ผมจะพูดให้สุภาพหน่อย "ของรักคุณไว้ได้"
"เราช่วยมันไว้ไม่ได้ แต่…
ยังมีข่าวดีอีก เราสามารถปลูกขึ้นใหม่ได้…"
"เราเข้าใจว่าคุณจะได้เงิน 9,000 ดอลลาร์จากบริษัทประกัน
ซึ่งก็พอดีเลย เพราะค่าปลูกใหม่ อยู่ที่ 1,000 ดอลลาร์ต่อนิ้ว"
ครับ
หมอพูดว่า "ตอนนี้คุณคงรู้สึก อยากใช้เงินหมดทั้ง 9,000 เลย
แต่คุณน่าจะปรึกษากับภรรยาคุณก่อน
ไม่ต้องรีบร้อน"
"หรือไม่คุณก็อาจอยากใช้แค่สี่หรือห้าพัน
อันนั้นก็อีกเรื่องนึง"
"กลับบ้านไปคุยกันแล้วค่อยกลับมาเมื่อคุณพร้อม"
เขาเลยกลับไป หนึ่งสัปดาห์ต่อมาเขาก็กลับมา
กลับมาหาหมอ หมอก็พูดว่า "คุณกรีนเบิร์ก
ดีใจที่ได้เจอคุณนะ คุณคุยกับภรรยาแล้วเหรอ"
เขาบอกว่า "คุยแล้ว" หมอก็ถามว่า "คุณตัดสินใจยังไง"
เขาบอกว่า "เราจะเอาเงิน ไปทำเคาน์เตอร์หินแกรนิต"
- เอาแล้วนะ - ขอบคุณเรย์มอนด์
- คุณช่วยรายการไว้ - แล้วเจอกันนะ
- คุณช่วยรายการไว้ - เอาล่ะ บาย
ทริปฟิลาเดลเฟียของผมจบลงอย่างมีสไตล์
ด้วยการฉลองที่ร้านอาหาร ที่ดีที่สุดร้านหนึ่งในอเมริกา
ร้านซาฮาฟของไมเคิล โซโลโมนอฟ
ทุกคนมากันหมด คริสติน่ากับเบน สามีของเธอ
มาร์ค เจฟฟ์ เควิน นก โชลา
โจ แบดเดีย แม้แต่โมนิกากับครอบครัวเธอก็มา
เจนน้องสาวเธอ กับสตีฟพี่ชายเธอ
เป็นกลุ่มที่ยอดเยี่ยมจริงๆ
หวัดดี ยินดีต้อนรับ
ขอดื่มให้คนดีๆ ที่ผมเจอในการเดินทาง
- ขอบคุณที่เชิญเรามา - และเชฟคนโปรดที่ผมได้พบ
- ดื่ม - ขอดื่มให้ทุกคนตรงนั้นค่ะ
ทุกคน ดื่ม
นี่ไมเคิล โซโลโมนอฟ เผื่อว่าใครยังไม่รู้จัก
- ไงครับ ทุกคนสบายดีนะ - ไง
ว้าว โต๊ะนี้ชิลมากเลย
- ดีใช่ไหมล่ะ - ขอวีไอพีมาเพิ่มอีกได้ไหม
เพราะแค่นี้ลูกมือผมยังกลัวไม่พอ
- ขอบคุณ จะกลัวเราไปทำไม - เราดีใจมากที่พวกคุณมาเป็นแขก
ไม่มีใครซาบซึ้ง มากกว่าเชฟด้วยกันเองหรอกจริงไหม
นี่ดีที่สุดเลย
- แต่โมนิกาโหดนะ - ใช่ โหดมาก
ขอบคุณทุกคนมากที่มา เบเตเอวอนหรือกินให้อร่อยนะ
เรามีลาฟฟาร้อนๆ คุณฉีกกินได้เลย
พับแขนเสื้อขึ้นเลยสิ
- นั่นชื่ออัลบั้มแรกของผม - ยังไงซะ ลาฟฟาร้อน
เจฟฟ์มีรอยสักที่คอว่า "ลาฟฟาร้อน" เขาเคยให้คุณดูไหม
ไมเคิล คุณเรียกว่าไงนะ ตอนที่คุณปาดฮัมมุสน่ะ
คุณต้องปาดจริงๆ เวลาคุณจะพูดเป็นภาษาฮีบรูว่า
"คุณอยากกินฮัมมุสกับผมไหม" คุณต้องพูดว่า…
ซึ่งแปลว่า "คุณอยากปาดฮัมมุสกับผมไหม"
- แบบนั้นแหละ มือโปรแล้วนี่ - ครับ
คุณปาดฮัมมุส
เรามีมะเขือม่วงอบสองครั้งที่คุณนกกิน
เรามีเนื้อวัวใส่เทฮิน่า แล้วก็ฮัมมุสเทฮิน่า
เอานะ กินให้อร่อยนะครับ
ตอนที่ฉันเปิดร้านอาหาร การสนับสนุนที่ฉันได้รับจากชุมชน
จากไมค์ จากทุกคน มันวิเศษมาก
ใช่ เราแบบ…
- เพื่อนบ้านกัน - ใช่
เธอจะมาตอนเจ็ดโมงและจะแบบ "เชฟคะ"
- งั้นเหรอ - "ฉันมีอาหารมาให้คุณชิมค่ะ"
แล้วยกมาให้เราตั้ง 18 อย่าง ผมนี่แบบ "พระเจ้า"
พระเจ้า นี่แหละความเป็นชุมชน
ความเป็นชุมชน ใช่เลย
เรามีมะเขือม่วงย่างกับจูกซึ่งเป็นซอสพริกเยเมน
- ยิ่งกว่านั้น… - คุณนาบมันเหรอ
ใช่ แล้วเราจะแบบว่า…
ไปหาเตารีดน้อยนี่มาจากไหนน่ะ
ก็แบบผมเป็นคนดูแลเรื่องซักรีดให้ทุกคน
และที่เรากำลังทำอยู่นี่คือนาบกระเทียม
กับขิงกับกระวานให้ไหม้นิดๆ
คุณเหมาะจะเป็นนักจัดรายการ ไมเคิล
ทิ้งกางเกงไว้ที่นี่ ผมจะดูแลให้เอง
ผมอาจต้องทิ้งไว้จริงๆ
ฟิล ที่จริงผมอยากให้คุณมาช่วยจานสุดท้ายนี่นะ
ได้ เขากลัวว่าทุกอย่างจะดีงามเกินไป เลยต้องให้ผมไปช่วย
โถ ฟิลิป
- ไหวนะ - ดีมาก
โอเค เอาละนะ
สุภาพสตรีและสุภาพบุรุษ ผมขอนำเสนอ
อาหารจานโปรดที่สุดในโลกของผม
นี่คือไหล่แกะ…
- คุณทำเหรอ - กับกากน้ำตาล…
- บราโว - และทับทิม
โห สุดๆ เลย
- โอ้โฮ - นี่คือเหตุผลที่ผมตกหลุมรักไมเคิล
- ซึ่งฉันเห็นด้วย - โอ้โฮ
แล้วคุณใช้ไอ้นี่ทำแบบนี้
ผมจะกินละ
ดีนะเนี่ย
- คุณเต้นอยู่เหรอ - ดีมาก
โมนิกา
- รีบกินสิ - โอ้โฮ
ชุมชนคือพื้นฐานที่ในฟิลาเดลเฟียนี่
สำหรับผม มันหมายถึงครอบครัว
และกับเพื่อนทั้งเก่าและใหม่ที่นี่
เพื่อนก็คือครอบครัวที่คุณเลือกได้
และบางครั้งก็ขี่ได้
ดังนั้นคุณดับเบิลยูซี ฟิลด์ส เก็บป้ายหลุมศพคุณไปเลย
เพราะผมขออยู่ที่ฟิลลี่ดีกว่าที่อื่นใดอีกมากมาย
สิ่งหนึ่งที่แน่นอนคือผมรู้ว่าผมจะได้กินดี
จากทุกตอนที่เราทำมา
ผมว่าอาทิตย์นี้ผมกินที่ฟิลาเดลเฟีย
มากกว่าที่กินมาในเมืองไหนๆ ในโลกเลย
ไมเคิล
ขอบคุณมากครับทุกคน
เป็นเกียรติต่อผมจริงๆ ครับ
ผมรักพวกคุณ ผมรักเมืองนี้
- ใช่ - ผมรักเมืองนี้
- ผมโคตรจะรักเมืองนี้เลย - อย่าใช้คำหยาบสิ
โทษที
ก็ที่นี่ฟิลลี่ จะพูดก็ต้องใส่อารมณ์สิ
คำบรรยายโดย วราภรณ์ วราสภานนท์